Универзитет у Источном Сарајеву

Универзитет у Источном Сарајеву је државни универзитет у Источном Сарајеву. Универзитет у Источном Сарајеву је дио приједратног Универзитета у Сарајеву који је основан 1949. године и баштини традицију Сарајевске богословије основане 1882. године. Универзитет у Источном Сарајеву заузео је прво мјесто међу универзитетима у Босни и Херцеговини према посљедњем извјештају SCImago Institutions Rankings (SIR). Називи Универзитет у Сарајеву (1949—1992) Универзитет у Сарајеву Републике Српске (1992) Универзитет у Српском Сарајеву (1992—2006) Универзитет у Источном Сарајеву (2006—данас) Историја Сарајевска богословија као матица Универзитета Универзитет у Источном Сарајеву баштини и традицију првих високошколских институција основаних у БиХ. То се, прије свега, односи на Сарајевску богословију, која је основана још 1882. године и која, као прва српска висока школа у БиХ, представља својеврсну матицу Универзитета у Источном Сарајеву. Послије Другог свјетског рата Сарајевска богословија није наставила рад зато што су јој просторије национализоване и одузете. Савремена историја Сарајевске богословије почиње 1991. године, када је Синод Српске православне цркве донио одлуку да се покрене процес реституције имовине Сарајевске богословије и да се оснује духовна академија у Сарајеву. Због грађанског рата у БиХ реализација те одлуке пролонгирана је до 1994. године, када је у Фочи, тадашњем Србињу, основана Духовна академија Светог Василија Острошког, која исте године почиње са извођењем наставе као чланица Универзитета у Источном Сарајеву. Универзитет у Сарајеву Републике Српске Универзитет у Источном Сарајеву, под именом Универзитет у Сарајеву Републике Српске, основан је 14. септембра 1992. године одлуком Народне скупштине Републике Српске. Том одлуком потврђене су раније одлуке власти Републике Српске према којима је Универзитет у Источном Сарајеву сукцесор Универзитета у Сарајеву (1949—1992), којег је, усљед избијања грађанског рата у БиХ, 1992. године морало да напусти више стотина наставника и сарадника, као и више хиљада студената српске националности. Слична ситуација била је и на другим универзитетима у БиХ, који су се налазили на територији муслиманско-хрватске федерације, данас Федерације БиХ, посебно на универзитетима у Мостару и у Тузли. Захваљујући ентузијазму и патриотизму српских наставника и сарадника са поменута три универзитета, као и израженој вољи народа и власти Републике Српске, основани су факултети и академије у Палама, Зворнику, Бијељини, Брчком и у Требињу, те ревитализована васпитно-образовна, научна, истраживачка, духовна и умјетничка дјелатност у свим већим општинама у источном дијелу Републике. Данас ти факултети и академије чине темеље и стубове интегрисаног Универзитета у Источном Сарајеву. Поједини факултети у саставу Универзитета основани су сукцесивно од 1992. године када су основани Медицински факултет, Правни факултет и Виша педагошка школа која је представљала претечу Филозофском факултету који је основан 1950. године у Сарајеву. У Универзитет у Источном Сарајеву интегрисана је традиција и искуство и Пољопривредно-шумарског факултета, који је основан 1940. године као засебан факултет Универзитета у Београду. Годину дана касније отвара се Технички факултет (1949.), а исте године званично са радом је отпочео Универзитет у Сарајеву. 1975. године Електротехнички факултет уселио у нову зграду у Лукавици. На основу тога Универзитету у Источном Сарајеву с правом припада богата традиција и историја данашњег Универзитета у Сарајеву. Већина професора и асистената са Универзитета у Источном Сарајеву радили су прије рата на јединственом Универзитету у Сарајеву. Број студената прије рата кретао се око 30 000 (око 22 000 редовних и 8000 ванредних). У складу са болоњским процесом, чија је примјена започела 2006. године, Универзитет у Источном Сарајеву од академске 2007/08. године представља интегрисани универзитет, на коме, у десет универзитетских центара, према подацима са уписа за школску 2018–19. студира укупно око 8,000 студената на 38 студијских програма. Данас ова високошколска институција представља генератор развоја локалних заједница у којима егзистирају организационе јединице Универзитета. Истовремено, примјењујући основне постулате међународне сарадње, коју развија са великим бројем институција у региону, Европи и свијету, Универзитет у Источном Сарајеву данас је стратешки важан фактор развоја и гарант будућности Републике Српске. Организација У Брчком Економски факултет Студијски програм рачуноводство и финансије Студијски програм менаџмент У Бијељини Факултет пословне економије Студијски програм спољна трговина, порези и царине Студијски програм финансије, банкарство и осигурање Студијски програм пословна информатика Педагошки факултет Студијски програм разредна настава Студијски програм предшколско образовање Студијски програм техничко образовање и информатика Правни факултет Пољопривредни факултет Студијски програм: пољопривреда — три смјера: општи, биљна производња и сточарство У Добоју Саобраћајни факултет Студијски програм друмски и градски саобраћај Студијски програм жељезнички саобраћај Студијски програм телекомуникације и поштански саобраћај Студијски програм логистика Студијски програм ваздушни саобраћај Студијски програм саобраћајнице Студијски програм информатика у саобраћају Студијски програм моторна возила У Зворнику Технолошки факултет Студијски програм хемијско процесно инжењерство Студијски програм прехрамбено инжињерство Студијски програм инжењерство заштите животне средине Студијски програм електрохемијско инжињерство Студијски програм управљање технологијама Студијски програм биологија У Источном Новом Сарајеву Електротехнички факултет Студијски програм електроенергетика Студијски програм аутоматика и електроника Студијски програм рачунарство и информатика Студијски програм телекомуникације Пољопривредни факултет Студијски програм: пољопривреда — три смјера: општи, биљна производња и сточарство Машински факултет Студијски програм машинство — три смјера: производно машинство, инжењерски дизајн и термодинамика и процесно машинство Музичка академија Студијски програм вокално инструментални Одсјек за соло пјевање Одсјек за клавир Одсјек за хармонику Одсјек за гудачке инструменте — виолина Одсјек за гудачке инструменте — виола Одсјек за дувачке инструменте — флаута Класа гитара Студијски програм музичко, педагошко теоријски Одсјек за општу музичку педагогију Одсјек за црквену музику и појање Одсјек за композицију У Палама Економски факултет Студијски програм економија Студијски програм туризам и хотелијерство Правни факултет Филозофски факултет Студијски програм филозофија Студијски програм социологија Студијски програм новинарство Студијски програм историја Студијски програм педагогија Студијски програм разредна настава Студијски програм психологија Студијски програм српски језик и књижевност Студијски програм руски и српски језик и књижевност Студијски програм општа књижевност и библиотекарство Студијски програм општа књижевност и театрологија Студијски програм енглески језик и књижевност Студијски програм њемачки језик и књижевност Студијски програм кинески и енглески језик и књижевност Студијски програм географија Студијски програм математика и рачунарство Студијски програм математика и физика Студијски програм политикологија и међународни односи Факултет физичког васпитања и спорта Студијски програм спорт Студијски програм физичко васпитање У Фочи Православни богословски факултет Студијски програм православна теологија општи смјер Студијски програм православна теологија практични смјер Студијски програм црквено сликарство и умјетност Медицински факултет Студијски програм медицина Студијски програм стоматологија Студијски програм здравствена њега Студијски програм специјална едукација и рехабилитација У Требињу Академија ликовних умјетности Студијски програм ликовне умјетности Факултет за производњу и менаџмент Студијски програм индустријско инжењерство за енергетику Студијски програм индустријски менаџмент У Сребреници Правни факултет У Власеници Пољопривредни факултет Студијски програм шумарство Празници Слава Универзитета у Источном Сарајеву је 24. маја, Свети Ћирило и Методије. Ректори Од оснивања Универзитета у Источном Сарајеву функцију ректора обављали су сљедећи истакнути професори: проф. др Војислав Максимовић (1993—2000) проф. др Бориша Старовић (2000—2005) проф. др Митар Новаковић (2005—2014) проф. др Радослав Грујић (2014—2017) проф. др Стево Пашалић (2017—2019) проф. др Милан Кулић (2019—данас) Види још Списак универзитета у Републици Српској Референце Спољашње везе Званични веб-сајт Студентски центар